
Здравейте!  

Имаме съседи, които смениха предназначението на стаите. Това създава големи неудобства на съседите, които живеят под тях. С направата на този ремонт премахват част от шумоизолацията. Не са поискали разрешение от съседите си за извършване на тези ремонти. Какъв е закония ред да им се изиска да поправят своите допуснати грешки или да компенсират своите съседи, на които причиняват неконфорт в собствените им домове?


 

Етажна собственост – смяна на предназначение на вътрешните части.
=================================================================

 

Здравейте, Галина Радкова, 


съгласно чл. 38, ал. 3 от Закона за устройство на територията в съществуваща жилищна сграда с режим на етажна собственост се допуска преустройство и промяна на предназначението на жилищно помещение или на самостоятелно жилище в кабинет за здравни нужди, за офис или за ателие за индивидуална творческа дейност, свързани с достъп на външни лица в сградата, ако обектите се намират на първия или на полуподземния етаж, преустройството им е съобразено със санитарно-хигиенните, противопожарните и другите технически изисквания и въз основа на изрично писмено нотариално заверено съгласие на всички собственици на жилища – непосредствени съседи на обектите.  

Във Вашия случай обаче доколкото става ясно е променено предназначението на стаите и не е приложима въпросната разпоредба. Въпреки това, можете да подадете сигнал до кмета и главния архитект на съответната община, за да бъде извършена проверка на място. 


Поздрави,  

адв. Николина Митова  

тел. 0898 303092


